stanford-oval/wikipedia huggingface dataset:
טייני
קריירה > DATA

ב-29 ביוני 2023, הוציא מאסיס את אלבום הסטודיו הראשון שלו (את Dynasty הפיק עבור יאנדל) DATA, האלבום שואב השראה מהתרבות יפנית כשהדמות עצמה המופיעה בעטיפת האלבום לוקחת השראה מאנימה ושמה "Sena", באלבום ישנם שיתופי פעולה עם מפיקים יפניים. בין שיתופי הפעולה הבולטים ניתן למנות את באד באני, ויסין ויאנדל, דדי יאנקי, אוזונה, פייד ועוד, בחירת האומנים תוארה על ידי מאסיס כ"שילוב של אומנים שעבדתי איתם בתחילת הדרך שלי כמו ויסין ויאנדל ודדי יאנקי ואנשים מהדור החדש כמו ראו אלחנדרו ויונג מיקו". השיר הראשון "Lo Siento BB" של באד באני וחולייטה ונגס יצא כבר באוקטובר 2021 והשיר האחרון שבוטלה הוספתו לאלבום אך לבסוף כן נוסף הוא Colmillo ששוחרר באוקטובר 2023.
ב-5 בינואר 2024, הופיע מאסיס בקונצרט מיוחד של כ-3 שעות וכ-15 אומנים שהופיעו בפני הקהל המעביר חוויה אורקולית ייחודית של 360° הנקרא "DATA LOADING" עבור האלבום שלו ועוד מוזיקה אותה יצר במשך כמעט 20 שנות קריירה (המופע הופק על ידי אנשי Neon16 ובראשם שותפו של טייני, לקס בוררו, הקונצרט התקיים ב"צ'וליסאו" בפוארטו-ריקו (זירה מקורה שקיבלה את הכינוי משילוב של המילה קוליסאום וצ'וליטו כאזכור לדון צ'וליטו דמותו של הקומיקאי חוסה מיגל אגרלוט), המופע כלל את רוב משתתפי האלבום DATA, וכמה אורחים נוספים כמו המפיקים לוני טונס והמפיק נלי שהיו חלק משמעותי בקריירה של טייני והאלבום DATA הוא מעיין הומאז' לאלבומי הרגאטון בשנות ה-90 וה-2000 בהם המפיקים היו אלה שהיו מרכז האלבום וכל הזמרים המובילים והמתחילים בתעשייה היו מצטרפים לאלבום. מאסיס עצמו שבר שיא כשהיה למפיק הראשון שמילא את הצ'וליסאו עם קהל של כ-17 אלף מעריצים.
האלבום DATA הגיע למקום ה-106 מתוך 250 ברשימת "האלבומים הטובים ביותר במאה ה-21 עד כה" של הרולינג סטון
חיים אישיים

מאסיס נולד לאב קוסטה ריקני ולאם דומיניקנית, מריה פרננדס. אחיו הצעיר, מייקל בריאן מאסיס, גם הוא מפיק תקליטים, העונה לשם הבמה "Mvsis".
את הכינוי "Tainy" קיבל לאחר שנפגש עם לוני טונס וכשנשאל על ידם מה שם הבמה שלו אמר כי אין לו אחד, הגיעו צמד המפיקים נלי וNaldo ולאחר סיור מוחות שערכו הוצע השם Tiny מכיוון שהיה נראה כמו הגרסה הצעירה של המפיקים לוני טונס והגרסה הצעירה של הלוני טונס נקראים "טייני טונס" ולאחר שבחר בו הוסיף את האות a לשם Tiny כדי שהקהל הלטיני יוכל לבטא את שמו.
ב-21 בפברואר 2025 הודיעו מאסיס ובת זוגו יאסי איילה על הולדת בנם הראשון אקירה, על שם המאנגה המוכרת באותו השם.
חיים אישיים > השפעות מוזיקליות

מאסיס אישר בראיון שהוא נהג לשמוע את חואן לואיס גוארה בילדותו, ושעם הזמן החל להתעניין ברוק קלאסי וראפ, עם השראה נוספת מאמני ומפיקי R&B כמו Timbaland ו־The Neptunes.
דיסקוגרפיה אישית > אלבומי אולפן

2023: Data
דיסקוגרפיה אישית > אלבומי משותפים

2006: Mas Flow: Los Benjamins (עם לוני טונס)
2021: Dynasty (עם יאנדל)
דיסקוגרפיה אישית > מיני-אלבומים

2020: Neon16 Tape: The Kids that Grew Up on Reggaeton
2020: Club Dieciséis: A 2020 Playlist
דיסקוגרפיה אישית > פסקולים

2021: The SpongeBob Movie: Sponge on the Run (Original Motion Picture Soundtrack)
דיסקוגרפיה אישית > אלבומי המשך

2007: Luny Tunes & Tainy: Los Benjamins: La Continuación
דיסקוגרפיה הפקה (רשימה חלקית) > אלבומים

2005: Más Flow 2
2005: Motivando A La Yal: Special Edition
2005: Sangre Nueva
2005: La Moda
2006: Pa'l Mundo: Deluxe Edition
2006: Top of the Line
2006: Los Rompe Discotekas
2006: Luny Tunes & Tainy: Mas Flow: Los Benjamins
2006: The Bad Boy
2006: Los Vaqueros
2007: Luny Tunes & Tainy: Los Benjamins: La Continuación
2007: It's My Time
2007: Wisin vs. Yandel: Los Extraterrestres
2007: Sangre Nueva Special Edition
2007: The Perfect Melody
2007: El Cartel: The Big Boss
2007: Broke and Famous
2008: Semblante Urbano
2008: La Melodía de la Calle
2008: Los Extraterrestres: Otra Dimensión
2008: Talento de Barrio
2008: Luny Tunes Presents: Erre XI
2008: Masacre Musical
2008: El Fenómeno
2009: Down to Earth
2009: Welcome to the Jungle
2009: La Revolución
2009: The Last
2009: The Black Frequency - Los Yetzons
2009: La Melodia De La Calle: Updated
2009: La Evolución
2010: My World
2010: El Momento
2010: Drama Queen
2010: Los Verdaderos
2011: Los Vaqueros 2: El Regreso
2011: Música + Alma + Sexo
2011: Formula, Vol. 1
2012: Líderes
2012: La Fórmula
2013: Los Sucesores - J King & Maximan
2013: Geezy Boyz - De La Ghetto
2013: De Líder a Leyenda
2013: Sentimiento, Elegancia & Maldad
2014: Legacy
2014: El Regreso del Sobreviviente
2014: Love & Sex
2015: Legacy: De Líder a Leyenda Tour (EP)
2015: La Melodía de la Calle: 3rd Season
2015: The Last Don, Vol. 2
2015: La Artilleria Vol. 1
2015: Dangerous
2015: Revolucionario
2016: Alto Rango
2017: Update
2018: X 100pre
2019: Hurt by You
2019: Oasis
2020: YHLQMDLG
2020: El Último Tour Del Mundo
2020: Emmanuel
2020: Sin Miedo (del Amor y Otros Demonios)
2021: De Una Vez
2021: Baila Conmigo
2021: Los Dioses
2021: Timelezz
2021: Las Leyendas Nunca Mueren
2022: Motomami
2022: Un Verano Sin Ti
2022: La Última Misión
2023: Mañana Será Bonito
2023: Nadie Sabe Lo Que Va a Pasar Mañana
2023: Cosmo
2023: Sentimiento, Elegancia y Más Maldad
2024: Manifesting 20-05
2024: Orquídeas
2024: Las Mujeres Ya No Lloran
2024: Sayonara
2024: La Pantera Negra
2024: CAPICÚ
2024: Le Clique: Vida Rockstar (X)
2024: Elyte
2024: Cosa Nuestra
2024: Mazorkeo.com
2025: Debí Tirar Más Fotos
2025: I Said I Love You First
2025: Nada Personal
פילמוגרפיה

2023: La firma
Sentimentai

"Sentimentai" (בעברית: "סנטימנטים") הוא שיר בליטאית של הזמרת הליטאית מוניקה ליו. השיר ייצג את ליטא באירוויזיון לשנת 2022 בטורינו, איטליה.
רקע

ב-7 בדצמבר 2021 פרסמה רשות השידור הליטאית כי מוניקה ליו עברה את שלבי הסינון להשתתפות בקדם הארצי לאירוויזיון 2022. למחרת פורסמה גם רשימת השירים אותם יבצעו האמנים המתחרים בקדם. שירה של ליו לתחרות היה "Sentimentai". ב-22 בינואר 2022 ביצעה את השיר במקצה השלישי של האירוע והעפילה לשלב חצי הגמר. בחצי הגמר היא הגיעה למקום הראשון עם 24 נקודות, ועלתה לשלב הגמר. ב-12 בפברואר זכה השיר במקום הראשון ונבחר לייצג את ליטא באירוויזיון.
באירוויזיון

המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי ליטא תופיע בחלק הראשון של חצי הגמר הראשון.
לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. ליטא אמורה להופיע שלישית, לאחר לטביה ולפני שווייץ. ב-10 במאי 2022 ביצעה ליו את "Sentimentai" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. ליטא הופיעה כמדינה ה-14, לפני אזרבייג'ן ואחרי גרמניה. ב-14 במאי ליו ביצעה את "Sentimentai" בגמר התחרות. היא הגיעה למקום ה-14 עם 128 נקודות (35 מהשופטים ו-93 מהקהל).
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | UK Download (OCC) | 92 |  |
|  ליטא | AGATA | 1 |  |
|  שוודיה | סוורייטופליסטן | 14 |  |
הערות שוליים

↑  Granger, Anthony (2021-12-07). "🇱🇹 Lithuania: Pabandom iš naujo 2022 Participants Revealed". Eurovoix (באנגלית בריטית). נבדק ב-2021-12-07.
↑  Menéndez, Hugo Carabaña; Carros, David (2021-12-08). "La LRT lituana presenta los participantes y los títulos de las canciones del Pabandom Iš Naujo 2022". ESCplus España (בספרדית). נבדק ב-2021-12-08.
↑  „Pabandom iš naujo!“ – įtempta kova: į pusfinalį keliauja dar 6 dalyviai, vakaro žvaigžde tapo Monika Liu
↑  Bilietas į „Pabandom iš naujo!“ finalą – dar 4 dalyvių rankose: žiūrovų ir komisijos simpatijos sutapo, favoritė – Monika Liu
↑  "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}:  (עזרה)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25.
↑  Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית)
↑  Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022
↑  Eurovision.tv, Eurovision 2022: The Grand Final running order, ‏13/05/2022
↑  eurovisionworld, Eurovision 2022 Grand Final
הכחדת גידול באמצעות גלי מיקרו

הכחדת גידול באמצעות גלי מיקרו (בראשי תיבות - הג"מ (באנגלית: Microwave Ablation או MWA) הוא הליך רפואי מסוג רדיולוגיה פולשנית, שמטרתו טיפול בגידולים סרטניים. ההליך מוגדר כשימוש בגלי מיקרו לצורך טיפול בגידולים סרטניים ומטרתו היא הכחדה או נסיגה משמעותית של רקמת הגידול באמצעות חימום הרקמה על ידי גלי מיקרו. ישנן דרכים נוספות להכחדת גידולים, כגון: הכחדה באמצעות אתנול, הכחדה באמצעות גלי רדיו או הכחדה באמצעות לייזר.
עקרונות הפגיעה בגידולים ידועים כבר למעלה ממאה שנים, אך כיום ניתן להשתמש בשיטות חדשניות ובמכשירי דימות אשר מקטינים את רמת הסיכון של ההליך ואת עלויות הטיפול.
שימושים

הכחדה באמצעות גלי מיקרו מתאימה לטיפול בסוגים רבים של גידולים סרטניים ובראשם סרטן הכבד. הטיפול נמצא יעיל גם בסרטן כליות, סרטן בלוטת יותרת הכליה (אדרנל), סרטן ריאות וסרטן העצם.
הסרה כירורגית (בניתוח) של הגידול הוא הטיפול היעיל והמומלץ עבור מרבית סוגי הסרטן הללו. עם זאת, טיפול הג"מ מומלץ לחולי סרטן שאינם מועמדים להסרה כירורגית של הגידול מסיבות שונות:
מטופל שעבר ניתוחים להסרת גידולים דומים בעבר כך שלא נותרה מספיק רקמה בריאה באיבר.
כמות רבה של גידולים במקומות שונים באיבר או באזורים אנטומיים אליהם מסובך להגיע בניתוח.
מחלות רקע שונות שהופכות ניתוח למסוכן יותר (מחלות לב, מחלות ריאות).
גיל מבוגר.
מטופל שמסרב לניתוח.
הטיפול מתאים לגידולים קטנים יחסית, לרוב עד קוטר של 5 ס"מ ולעיתים עד קוטר של 8 ס"מ. הטיפול לעיתים ניתן גם לחולים הממתינים להשתלת כבד, כאשר זמן ההמתנה לאיבר אינו ידוע.
הג"מ אפשרית גם בתור טיפול פליאטיבי אצל חולים עם גידולים בשלב מתקדם, כך שהם אינם מועמדים לניתוח. הטיפול מסוגל להקטין את הגידול ולהקל על חולים כאלו.
חולים הסובלים מהמצבים הבאים אינם מועמדים לטיפול:
כשל באיבר החולה (כתוצאה ממחלות שונות).
תסמונת כשל רב-מערכתי.
בעיות בקרישת הדם.
גידול גדול מדי או גידולים רבים מדי ברקמה.
נגעים דלקתיים באיבר.
קרבה רבה בין הגידול לאיברים אחרים או לכלי דם (מה שעלול להוביל לפגיעה באיבר הסמוך).
קרבה רבה של הגידול לכלי דם גדולים עלולה לפגוע משמעותית ביעילות הטיפול. הדם הזורם בכלי הדם עלול לספוג אליו חלק מהחום המיועד לרקמה ובכך להפחית מיעילות חימום הרקמה, ובנוסף להביא לחימום של רקמות קרובות. מסיבה זו, לעיתים מלווה הטיפול בטיפול אנטי סרטני נוסף בשם (Transcatheter Arterial Chemoembolization (TACE שכולל חסימת עורק המוביל דם לאזור הגידול והחדרה של חומרים כימותרפיים למקום. כך נוספים אפקט ההרעבה של הגידול והטיפול הכימותרפי לאפקט החימום. יתרונות כל אחד מהטיפולים מתגברים על המגבלות של השני.
את יעילות הטיפול ניתן להעריך כרבע שעה לאחר סיום הטיפול, באמצעות בדיקת אולטרה-סאונד עם חומר משפר-ניגודיות, לפיה ניתן לדעת אם נותרו חלקים מהגידול.
בדיקות מעקב דומות נוספות נדרשות חודש וכן שלושה חודשים לאחר הטיפול. לאחר מכן נדרשות בדיקות אולטרה-סאונד עם חומר משפר-ניגודיות, הדמיית CT או הדמיית MRI מדי שישה חודשים. אם באחת מהן נמצאו שאריות מהגידול יש לחזור על טיפול ההג"מ.
אופן הפעולה הפיזיקלי

הג"מ פועלת על בסיס חימום דיאלקטרי. השיטה מתבססת על כך שרקמות הגוף מכילות מולקולות מים רבות אשר הן מולקולות פולריות. כאשר מולקולת מים נמצאת באינטראקציה עם גל אלקטרומגנטי היא מבצעת רוטציה, כתלות בתדירות הגל (גלי מיקרו הם גלים אלקטרומגנטיים בטווח התדירויות 300 MHz עד 300 GHz ולכן הם יגרמו לסיבוב מולקולת מים כמיליארדי פעמים בשנייה).
רוטציות אלו יוצרות חיכוך בין המולקולות וכתוצאה מכך לעליית טמפרטורה באופן אחיד ברקמה. עליית הטמפרטורה גורמת לנקרוזה (מוות תאי לא מתוכנן) ספונטנית אשר מפסיקה עם הפסקת גלי המיקרו.
מנגנון חימום נוסף מתרחש בעקבות הנעת יונים ברקמה באמצעות אותם גלי מיקרו. התנגשות היונים אלה באלה ממירה את האנרגיה הקינטית שלהם לאנרגיית חום. זהו מנגנון חימום משני של גלי המיקרו.
חימום רקמה ל-50–55 מעלות צלזיוס למשך 4–6 דקות גורם לנזק תאי בלתי הפיך. בטמפרטורה של 60–100 מעלות צלזיוס מתרחשת גם קרישת דם כמעט מיידית בסביבת הגידול וגורמת נזק בלתי הפיך לאנזימים במיטוכונדריה ובציטוזול. על ההליך כולו חוזרים בהתאם למצב הגידול מספר פעמים.
בזכות תכונות פיזיקליות אלו, הפרוצדורה הרפואית היא ממוקדת ומפחיתה את כמות הנקרוזה.
כל מערכת רפואית, המשמשת להכחדה באמצעות גלי מיקרו, תכיל את החלקים הבאים:
מחולל גלים אלקרומגנטי – מכשיר בשם מגנטרון, אותו מכשיר שאחראי על יצירת התדר החשמלי.
כבל קואקסיאלי גמיש – משמש להעברת גלי המיקרו החשמליים בצורה מיטבית, ללא תלות בהפרעות חיצוניות.
אנטנה – תפקידה להמיר את הזרם החשמלי לגל מיקרו אלקטרו מגנטי.
ההליך

טיפול הג"מ מבוצע תחת הרדמה מקומית או מלאה ונמשך בין שעה לשלוש שעות, כאשר כל הקרנה עורכת בין 10 ל-30 דקות. הטיפול נעשה על ידי החדרת מחט המשמשת כאנטנת גלי מיקרו לתוך הגידול וחימומו לטמפרטורה הגורמת למוות תאי הגידול. זהו טיפול הדומה להכחדת גידולים באמצעות גלי רדיו (Radiofrequency Ablation).
ההליך מתבצע תחת שיקוף וניטור טמפרטורת הרקמה הבריאה סביב הגידול.
לאחר הטיפול, אתר החדירה יכוסה בתחבושת סטרילית תחת לחץ. המטופל צריך להיות במנוחה של 4–6 שעות. בדרך כלל, המטופל ישוחרר מבית החולים כאשר הוא לא חש בכאב עז או כאשר חום גופו יורד מתחת ל 38 מעלות צלזיוס. במידת הצורך המטופל יישאר להשגחה של 2–3 ימים נוספים בבית החולים.
תופעות לוואי

כבכל הליך כירורגי, גם בהליך זה קיים סיכון לזיהום (1 ל-1,000 מטופלים), אחוז אחד מכלל המטופלים עלולים לפתח זיהום מקומי (אבצס) בין שלושה לארבעה שבועות לאחר ההליך.
בהתאם למיקום הכחדת הגידול ישנו סיכוי לכאבי כתפיים ארוכי טווח וכן פגיעה בצינורות המרה. אחד לארבעה מטופלים יחווה סינדרום פוסט הכחדת גידול שכולל תסמיני שפעת למשך חמישה ימים לאחר כשלושה ימים מתום ההליך. דימומים מקומיים עלולים להתרחש. במצב זה יש לפנות לטיפול רפואי. לרוב הדימומים יפסקו מעצמם.
בעת הכחדת גידולים בכבד ישנו סיכון של 3–5 אחוזים לנזק לרקמות כיס המרה או צינורות המרה בשל הקרבה לאזור.
כחלק מההליך ישנה חשיפה לקרני רנטגן לצורך דימות המקום ולכן על נשים בהריון להודיע על כך לרופא המטפל ולבחון את בחירת הטיפול המתאים.
הערות שוליים

↑  Steven A Curley, MD, FACSKeith E Stuart, MDJonathan M Schwartz, MDRobert L Carithers, Jr, MD, Nonsurgical therapies for localized hepatocellular carcinoma: Radiofrequency ablation, laser and microwave thermal ablation, percutaneous injection therapies, cryoablation, high-intensity focused ultrasound, and irreversible electroporation, אתר uptodate, ‏26-03-2020
1 2  Ping Liang, Xiao-ling Yu, Jie Yu, Microwave Ablation Treatment of Solid Tumors, Springer, Dordrecht, 2015, ISBN 978-94-017-9314-8
↑  ד"ר אריה אריש, כירורג כללי, כירורגיה של סרטן הכבד: טכניקת הטיפול החדשה, באתר מדיקו, ‏14/01/2018
↑  Steven A Curley, MD, FACSKeith E Stuart, MDJonathan M Schwartz, MDRobert L Carithers, Jr, MD, Nonsurgical therapies for localized hepatocellular carcinoma: Radiofrequency ablation, laser and microwave thermal ablation, percutaneous injection therapies, cryoablation, high-intensity focused ultrasound, and irreversible electroporation, UpToDate, ‏June 2020
↑  Zhen-Wei Peng, Yao-Jun Zhang, Min-Shan Chen, Li Xu, Radiofrequency ablation with or without transcatheter arterial chemoembolization in the treatment of hepatocellular carcinoma: a prospective randomized trial, Journal of Clinical Oncology: Official Journal of the American Society of Clinical Oncology 31, 2013-02-01, עמ' 426–432 doi: 10.1200/JCO.2012.42.9936
↑  Caroline J. Simon, Damian E. Dupuy, William W. Mayo-Smith, Microwave Ablation: Principles and Applications, RadioGraphics 25, 2005-10-01, עמ' S69–S83 doi: 10.1148/rg.25si055501
↑  Norfolk and Norwich University Hospitals NHS Foundation Trust » Radiofrequency RFA /Microwave ablation for liver cancer v2, www.nnuh.nhs.uk (ארכיון)
↑  Ping Liang, Jie Yu, Ming-De Lu, Bao-Wei Dong, Practice guidelines for ultrasound-guided percutaneous microwave ablation for hepatic malignancy, World Journal of Gastroenterology : WJG 19, 2013-09-07, עמ' 5430–5438 doi: 10.3748/wjg.v19.i33.5430
↑  Radiological Society of North America (RSNA) and American College of Radiology (ACR), Radiofrequency Ablation (RFA) | Microwave Ablation (MWA) - Liver Tumors, www.radiologyinfo.org (באנגלית)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
איור של פעולת הכחדת גידול באמצעות גלי רדיו, הדומה באופן פעולתו להכחדת גידול באמצעות גלי מיקרו
גבעת חיים איחוד

| --- | --- |

מדינה: ישראל ישראל
מחוז: המרכז
מועצה אזורית: עמק חפר
גובה ממוצע: ‎22 מטר
תאריך ייסוד: 1952
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 1,227 תושבים
    - מתוכם, תושבי ישראל: 1,205 תושבי ישראל
 מפת מיקום  מפה דינמית   (למפת נתניה מוגדלת) גבעת חיים איחוד(למפת נתניה רגילה) גבעת חיים איחוד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעת חיים איחוד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעת חיים איחוד32°23′58″N 34°55′56″E﻿ / ﻿32.3994558468583°N 34.93234057204°E﻿ / 32.3994558468583; 34.93234057204  heמפת היישובים של מועצה אזורית עמק חפר באדום - גבעת חיים איחוד בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10
http://www.ghi.org.il
טקס הנחת אבן הפינה
אתר ההנצחה לנופלי הקיבוץ
בית וינה
מגדל המים
שלט מגדל המים
קפה ליאור הוקם לזכר ליאור ארזי, בן הקיבוץ, שנפל בעזה במלחמת חרבות ברזל
גִּבְעַת חַיִים (אִחוּד) הוא קיבוץ בעמק חפר ליד חדרה. הקיבוץ נושא את שמו של חיים ארלוזורוב, המזכיר המדיני של הסוכנות היהודית, שנרצח בשנת 1933 בחוף ימה של תל אביב. קיבוץ גבעת חיים איחוד נמצא צפונית לקיבוץ גבעת חיים מאוחד.
היסטוריה

הקיבוץ הוקם בשנת 1952 בעקבות הפילוג שחל בתנועת הקיבוץ המאוחד בשנים 1951–1952. הקיבוץ הוותיק, גבעת חיים, נותר בידי הקיבוץ המאוחד ונקרא גבעת חיים מאוחד והקיבוץ החדש נקרא גבעת חיים איחוד. הגרעין המייסד של הקיבוץ הורכב מחברים שפרשו מהקיבוץ הוותיק (חברי מפא"י והבלתי מפלגתיים) וחברי מפא"י מקיבוץ כפר סאלד. אליהם נוספו משפחות בודדות מהקיבוצים יגור, גליל ים ומעוז חיים.
מייסדי הקיבוץ היו רובם חניכי תנועות נוער ציוניות, בעיקר ממרכז אירופה, שעלו לארץ בשנות ה-30 של המאה ה-20. אליהם נוספו במשך השנים עולים חדשים, ניצולי שואה, בוגרי חברות נוער, נקלטים "מן העיר אל הכפר" ועוד.
חברי הקיבוץ החדש הקימו על הקרקע השוממה צריפים ומהר מאוד גם בתי קרקע נמוכים, שתלו גינות, נטעו מטעים ושדות, והקימו ענפי שירות שונים כמו מכבסה, חדר אוכל, מחסן בגדים, מבני ציבור ועוד. המשק החקלאי התבסס על פרדס גדול, גידולי שדה, רפת, לול (שהפך יותר מאוחר להודייה), ומטעים. המפעל לעיבוד ירקות ופירות "גת גבעת חיים", הידוע במותג "פריגת", הוקם בקיבוץ עוד לפני פילוגו, ולאחר הפילוג המשיך להיות שייך לשני הקיבוצים בצורה משותפת. יותר מאוחר הוקם במקום מפעל נוסף בשם מג"ח. בקיבוץ הוקם בית ספר לחינוך מיוחד, שהיום נקרא "שפרירים" על שם מייסדו בנימין שפריר.
לפי האידאולוגיה הקיבוצית השוויונית כל חבר קיבל את אותו סכום כסף (תקציב) והייתה קופה משותפת לכולם. ילדי הקיבוץ מיום הולדתם לנו בבתי הילדים. חינוך לעבודה היה ערך חינוכי חשוב. לשם כך הוקם משק הילדים (משק בית הספר) בו עבדו ילדים מכיתה ז' עד כיתה ט' בענפי חי ובענפי שדה.
בשנות החמישים נדרשו חברי הקיבוץ להחליט על אופן קבלת השילומים מגרמניה. בגבעת חיים איחוד החליטו שהחברים כולם מוסרים את הכספים לקופה הכללית, והם ישמשו בעיקר למטרות תרבות ורווחה.
נושאי החברה והתרבות קיבלו דגש רב בחיי הקיבוץ, וכבר בתחילת דרכו הוקם אולם 'בית וינה' מכספי השילומים ומכספי תרומות של קהילת יהודי וינה שרצו להנציח את גורל הקהילה היהודית שנספתה בשואה, בקיבוץ שרבים מחבריו היו יוצאי הקהילה. בקיבוץ הוקם בשנת 1975 "בית טרזין" - מוסד מחקר ומוזיאון לזכרם של אלה שנספו בשואה בגטו טרזינשטט שבצ'כיה. חלק מהגרעין המייסד של בית טרזין הם חברי גבעת חיים איחוד ששמו להם למטרה לתת יד ושם לחברים ולבני המשפחה שלא שרדו.
ענפי ספורט שונים שגשגו בקיבוץ ובחלקם, כמו בשחייה ובכדורמים, הגיעו להישגים מרשימים. גרשון שפע השחיין אף הגיע למשחקים האולימפיים. קבוצת כדור המים של הקיבוץ, הפועל גבעת חיים, הייתה אלופת המדינה במשך למעלה מ-20 שנה. סניף הפועל היה משותף לשני הקיבוצים.
בקיבוץ פעל במשך שנים חוג ציירים מקומי שערך תערוכות במועדון החבר. הצייר ידיד רובין היה בן גבעת חיים איחוד. ציוריו נותנים ביטוי לנוף הקיבוץ ולשדותיו.
הקיבוץ היום

בקיבוץ חברים ותושבים המוצאים את פרנסתם בעבודה בתחומי הקיבוץ ומחוצה לו.
בשנים האחרונות השתנה המבנה החברתי-כלכלי של הקיבוץ לדגם של "קיבוץ מתחדש" בו ישנה הפרדה לפעילות עסקית וקהילה חברתית. הקיבוץ מתנהל על ידי הנהלת קהילה אחת המשותפת לשני התחומים, שבראשה עומדים יושב ראש הקיבוץ ומנהל קהילה.
במקביל להנהלת הקהילה קיימת מועצה חברתית-כלכלית בת 35 חברים הנבחרת מכלל חברי הקיבוץ. יושב ראש המועצה הוא אחד מבעלי התפקידים העיקריים שנבחרים על ידי כלל החברים יחד עם מנהל הקהילה ויו"ר הקהילה.
הקיבוץ מקיים מערכת חינוך מינקות (פעוטונים וגנים) ועד סיום גיל בית הספר (חינוך בלתי פורמלי), המיועדת לכל ילדי היישוב, וקולטת גם ילדים מהסביבה. ילדי הקיבוץ לומדים בבתי ספר אזורים: יסודי- "משג"ב" בקיבוץ עצמו, חטיבת בינים ותיכון
"מעיין-שחר" בעין החורש. כמו כן פועל בקיבוץ בית ספר למבוגרים"חברותא" בשיתוף המועצה האזורית עמק חפר.
בקיבוץ קיים בית ספר לחנוך מיוחד  "שפרירים" , על שם בנימין שפריר שהקימו.
מערכת הבריאות המקומית מלווה את תושבי הקיבוץ מרגע לידתם ועד יומם האחרון על ידי צוות בריאות וסיעוד הנעזר במרפאה אזורית "לב הפרדס" הנמצאת בקיבוץ, וישנו גם בית סיעודי-נווה נועם, ומרכז פנאי ותעסוקה לוותיקים המכונה סביום.
בשנים האחרונות עבר הקיבוץ שינויים גדולים והפרטה מוחלטת של כל המערכות.
מוסדות הציבור המסורתיים כגון חדר אוכל, ומחסן הבגדים, ממשיכים לפעול במסגרת מצומצמת יותר וכל חבר יכול לבחור אם להשתמש בהם אם לאו. החבר חייב לדאוג לפרנסתו בהכנסות ובהוצאות. מערכת מיסוי פנימית מממנת את פעילות המוסדות המינהליים ומתן עזרה לאותם חברים שנמצאים זכאים לכך על פי החלטות הקיבוץ. בנוסף לכך קיימת קרן לעזרה הדדית הממומנת על ידי מס מיוחד המוטל על כל חבר וחבר.
בנים רבים מבקשים לחזור לקיבוץ, ולהקים בו את ביתם במסגרת קהילתית קיבוצית חדשה. בקיבוץ נבנות שכונות חדשות לקבלת צאצאים של מייסדי הקיבוץ.
הקיבוץ נמצא בתהליכי שיוך הבתים מול רמ"י (מינהל מקרקעי ישראל).
מבנים בקיבוץ

בקיבוץ מספר מבנים בעלי חשיבות אדריכלית והיסטורית. בתחילת הדרך הוקמו במרכז הקיבוץ מבני משק, חברה ותרבות ששימשו בצורה פעילה מאוד את החברים. חלק מהמבנים פועלים עד היום, אם כי לא באותה מתכונת ששימשו בעבר.
מבנים בקיבוץ > מגדל מים

המגדל נבנה בין השנים 1952–1954 והוא ממוקם בנקודה הגבוהה ביותר בקיבוץ. מהר מאוד הפך מגדל המים לסמל הקיבוץ. קומת הקרקע והקומה העליונה שימשו כמאגר מים, והקומה האמצעית עברה גלגולים רבים, ושימשה בין השאר כמשכן לספריית החברים. הבריכה התחתונה משמשת עדיין כמאגר מים והבריכה העליונה ריקה.
מבנים בקיבוץ > מועדון חברים

המועדון שנחנך בשנת 1956 שוכן על גבעה נישאת במרכז הקיבוץ (בשיפולי הגבעה שעליה מתנוסס מגדל המים). המבנה תוכנן על ידי האדריכל אלכס קסטן, ובראשית דרכו הוא היה חדר התרבות של הקיבוץ. בו התקיימו הרצאות, קונצרטים קאמריים, ובעיקר חוגים וישיבות. ב-1959 הוסב שמו מ'בית התרבות' ל'מועדון חברים' ושימש גם למפגשי רעים על כוס קפה. ב-1999 עבר מתיחת פנים מודרנית.
מבנים בקיבוץ > בית וינה

מול המועדון עומד 'בית וינה' וביניהם רחבה מרוצפת המשמשת גם להתכנסויות בערבי קיץ. את המבנה הפתוח מכל צדדיו תכננו האדריכלים יצחק ישר ודן איתן (שתכננו גם את מוזיאון תל אביב לאמנות). החנוכה הרשמית של המבנה הגדול נערכה בשנת 1966. האולם שימש במשך השנים לקונצרטים, מופעים, אירועים, הקרנת סרטים ומסיבות.
אבן הפינה למבנה התקיימה כבר בשנת 1958 ביוזמתו של חבר הקיבוץ יצחק פניגר שביקש כבר בשנת 1956 להנציח את הקהילה היהודית בווינה. בעקבות זאת ובעיקר הודות לתמיכה הנדיבה שהעמידה לרשות הקיבוץ הקהילה הוינאית, כונה המבנה "בית וינה". השלמת הבניין בוצעה על ידי דן איתן ושותפו באותה העת יצחק ישר.
מבנים בקיבוץ > חדר אוכל

חדר האוכל עבר מספר גלגולים. המבנה הראשון היה צריף שוודי ענקי. בשנת 1978 נחנך חדר האוכל החדש שעומד באותו מקום. עם המבנה החדש גם שונתה שיטת הגשת האוכל מהגשה לשולחן להגשה עצמית. עם השנים ועם ההפרטה בוטלו ארוחות הבוקר והערב וארוחות הצהריים מוגשות בתשלום.
מבנים בקיבוץ > מזכירות

במקור היה גם הוא מבנה צריף, ובשנת 1982 נבנה מבנה הקבע שבו שוכנים עד היום משרדי המזכירות וההנהלה וגם ארכיון הקיבוץ.
מבנים בקיבוץ > גלריה

ב־1997 הוקמה בקיבוץ הגלריה לאמנות בגבעת חיים איחוד במתחם "הנקודה". הגלריה הוקמה על ידי חנוש מורג, ומוצגת בה אמנות ישראלית. כמו כן היא מציגה אמנים מקומיים ויוצרים.